गरीब परिवार मं जन्मे सेती वारिसी मं मिलिस, वजेसिंह के भाखा मंः 'महतारी के गरभ के अंधियार'. 'अकेलापन ले भरे रेगिस्तान'. 'पछीना के चूवां' 'भूख', उदासी के नीला रंग अऊ 'जुगनू के उजियार'. आखर उपर मया घलो जऊन ला जनम बखत ले आय रहिस.
एक जमाना मं एक ठन लड़ई बखत, एक ठन गोली तबके के मुटियार आदिवासी के थोथना अऊ घेंच ला चीरत निकर गे रहिस. ओकर अवाज उपर घलो ये जखम के असर परिस जेकर सात बछर के इलाज, 14 आपरेसन अऊ भारी करजा के बाद घलो कभू उबरे नई सकिस. ये ह दूहरा झटका रहिस. एक अइसने समाज मं जन्मे जेकर ये दुनिया मं कऊनो सुनेइय्या नई रहिस, फेर वो ला निजी रूप मं जेन अवाज भेंट मं मिले रहिस, वो ह घलो अब भारी गहिर ले खराब होगे रहिस. सिरिफ ओकर आंखी पहिली जइसने तेज रहिस. वजेसिंह लंबा बखत ले गुजराती साहित्य के दुनिया के सबले बढ़िया प्रूफ़रीडर रहिन, वइसे, ओकर लिखे ला कभू वो मान नई मिलिस जेकर वो ह हकदार रहिस.
इहां वजेसिंह के कविता के छत्तीसगढ़ी अनुवाद हवय, जऊन ह मूल रूप मं गुजराती लिपि मं पंचमहाली भीली मं लिखे गे हवय, जऊन ह ओकर दुविधा ला उजागर करथे.
મરવું હમુન ગમતું નથ.
उजर गे डोंगरी,
सूखा गे नरूवा,
जंगल बनगे गांव के खोर,
दहाड़े अऊ हुलास के दिन,
उड़ के हबर गे बादर मं,
नई बांचिस करेजा मं दम,
दीगर देस मं,
बऊराय शहर मं,
कऊनो नई रहिस,
हमर हाथ धरेइय्या,
हल्का जात के,
जाम झन जावय,
अइसने डेर्रावत लोगन मन,
गोड़ धरे के जगा तक नई दीन.
जाड़ मं कांपत,
घाम मं तिपत,
बरसात मं भींगत.
बंगला मं थोकन आसरा.
चऊड़ी मं लगत बोली,
हमर मिहनत के.
बइला- भंइसा जइसने,
हमन बेंचा गेन दू कौड़ी के मोल.
पीठ पाछू,
गंवार अऊ लिंगोट वाले आदिवासी के ताना,
बिच्छू के डंक जइसने,
जेकर जहर चढ़ जाथे मोर मुड़ी मं.
लगथे के,
छोड़ दंव ये नरक के जिनगी.
लहूँट जांव मंय अपन गाँव,
ओकर कोरा मं मुड़ राखके सुस्ताय.
फेर फुफकारत भुखमरी के सांप,
अगोरत हवय हमन ला लीले.?
अऊ हम,
